Aga tänases päevas oli muud ka peale minu. Mrt-l on olnud kaks tihedat tööpäeva, tegi siin ühtedele AOWD kursust, täna nad olid väga pikalt meres ja nüüd on mees jälle täitsa läbi omadega. Muidu üldiselt talle meeldib inimesi õpetada ja ma vaatan kõrvalt, et ta seda  tõesti naudinguga teeb. Ja mina, kellele meeldib mõnikord (rõhutan, et mõnikord, sest alati ju ei viitsi) pakkuda kundedele natuke rohkem kui nad ootavad, keetsin hommikuks neile angervaksateed ja õhtupoolikul, kui rahvas merest tuli, said nad hernesuppi ja pannkooke mustikamoosiga. Toitlustamine polnud muidu ette nähtud ja vaevalt ma ka kõiki Mrt sukeldujaid jõuan sööta, kes siit läbi käivad, aga lihtsalt tore on ju vahel suure kambaga ümber laua istuda ja rõõmustada näljaseid inimesi.